stanford-oval/wikipedia huggingface dataset:
יחסי לטביה–ספרד
שיתוף פעולה

לטביה אינה מקבלת סיוע לפיתוח רשמי מספרד, אך שיתוף הפעולה בתחום התרבות והחינוך הולך וגדל. כמה אוניברסיטאות ספרדיות חתמו על הסכמים עם עמיתותיהן בלטביה, ומספר הסטודנטים הלטבים בתוכנית ארסמוס בספרד ממשיך לגדול. ה-AECID, סוכנות הסיוע הספרדית, מממנת שתי מלגות בכל אוניברסיטה בריגה.
אמנים ספרדים נוסעים לריגה כדי להשתתף בפסטיבלי מחול או מוזיקה גדולים, כחלק מתוכנית התרבות של לטביה.
האקדמיה התרבותית הלטבית (לטב') מלמדת תואר של התמחות בשפה ותרבות ספרדית. אוניברסיטת לטביה מלמדת תואר שני בלימודי רומנסקה, שתיהן בתמיכת תוכנית המרצים של ה-AECID.
נציגויות דיפלומטיות

לטביה מחזיקה שגרירות במדריד וקונסוליות בברצלונה, בילבאו, מרבלה, סביליה וולנסיה.
ספרד מחזיקה בלטביה שגרירות בריגה.
ייחום

זכר חרדון סיני בעונת הייחום. בתקופה זו צבעו של הזכר הופך לכחול עז, על מנת למשוך את תשומת לבה של הנקבה ממרחק. הצבע מתפשט מאזור הראש והכתפיים ונחלש לכיוון הזנב.
ייחום הוא שלב במחזור הרבייה של מספר בעלי חיים. בעת שהנקבה מוכנה להפריה, היא מפגינה באופן גלוי את רצונה להזדווג עם זכר, כלומר, את העובדה שהיא מיוחמת. דבר זה נעשה במספר דרכים כגון שינוי במראה החיצוני, הפצת ריח אופייני, שינויי התנהגות, השמעת קולות ייחודיים ועוד. באמצעות דרכים אלה הנקבה מושכת זכרים להזדווג עימה. אצל כלבות תיתכן לפעמים הפרשה דמית מהנרתיק, תופעה פזיולוגית שונה מזו של הווסת.
אצל חלק מבעלי החיים, הימצאותה של נקבה מיוחמת בסביבה עשויה לגרום לכך שזכרים ייאבקו ביניהם על הזכות להזדווג עמה. אצל בעלי חיים החיים בלהקה, רק הזכר השליט בלהקה מזדווג עם הנקבות המיוחמות.
אצל בעלי חיים מסוימים ייחום הנקבות מופיע בעונה מסוימת בשנה או במחזוריות קבועה אחרת, תקופות אלו נקראות עונת הרבייה. אצל חלק מבעלי החיים הייחום קשור לטמפרטורה השוררת בסביבה, למצבה הגופני והתזונתי של הנקבה ולזמינות מזון. כל אלה מיועדים להבטיח תנאים גופניים וסביבתיים נאותים לנקבה בתקופת נשיאת ההיריון, וכן להבטיח כי המלטת הצאצאים תהיה במועד נוח לגידולם מבחינת תנאי האקלים, זמינות המזון וכדומה, באופן שיצור סיכוי מרבי להישרדותם.
במינים בהם מתקיים ייחום כחלק ממחזור הרבייה, הנקבה אינה מעוניינת בהזדווגות ואינה יכולה להיכנס להיריון, אלא בתקופת הייחום.
הערות שוליים

↑  https://web.archive.org/web/20081015180639/http://www.marvistavet.com/html/body_canine_false_pregnancy.html
| --- | --- |
בקרת זהויות :  NLI: 987007536444905171  PLWABN: 9810611602105606  LCCN: sh85120723 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
יהב שחף

יהב שחף (נולד ב-30 בספטמבר 1993) הוא שחיין ישראלי, אלוף ישראל ושיאן ישראל במשחה ל-50 מטר חופשי.
ביוגרפיה

שחף התאמן בקבוצת השחייה מכבי פארק המים רעות בהדרכת כרמל לויתן, וכיום הוא שחיין בהפועל ירושלים.
ביוגרפיה > 2009

באליפות ישראל בשחייה (בריכת 25 מטר) שנערכה בבית איל, אשדות יעקב מאוחד בפברואר 2009 קבע שחף במשחה ל-100 מטר חזה שיא ישראלי חדש לגילאי 16 של 1:03.47 דקות.
ביוגרפיה > 2010

באליפות ישראל בשחייה (בריכת 25 מטר) שנערכה באשדות יעקב בפברואר 2010 זכה שחף ב-3 מדליות אישיות, 1 זהב ו-2 כסף. מדליית זהב במשחה ל-100 מטר חזה בתוצאה של 1:03.00 דקות לפני אמרי גניאל (1:03.12 דקות) וערן זוסמן (1:03.45 דקות). מדליות כסף במשחה ל-50 מטר חזה בשיא ישראלי חדש לגילאי 17 של 28.59 שניות, אחרי גניאל שקבע שיא ישראלי חדש לגילאי 18 של 28.56 שניות ולפני זוסמן (28.76 שניות) ובמשחה ל-200 מטר חזה בתוצאה של 2:18.99 דקות, אחרי אלון ויסמן מהפועל בת ים (2:18.93 דקות) ולפני גניאל (2:19.21 דקות).
באליפות ישראל בשחייה שנערכה בווינגייט ביולי 2010 סיים שחף במקום רביעי במשחה ל-50 מטר חזה בתוצאה של 29.58 שניות, במקום חמישי במשחה ל-100 מטר חזה בתוצאה של 1:05.81 דקות, מקום שביעי במשחה ל-200 מטר חזה בתוצאה של 2:28.49 דקות ובמקום שמיני במשחה ל-50 מטר חופשי בתוצאה של 24.48 שניות.
ביוגרפיה > 2011 > אלוף ישראל (בריכת 25 מטר)

באליפות ישראל בשחייה (בריכת 25 מטר) שנערכה באשדות יעקב בפברואר 2011 זכה שחף ב-6 מדליות, מהן 5 זהב ו-1 כסף. מדליות זהב, במשחה ל-50 מטר חזה בשיא ישראלי חדש לגילאי 18 של 28.25 שניות, לפני אמרי גניאל (28.52 שניות) וערן זוסמן (28.60 שניות), במשחה ל-100 מטר חזה בשיא ישראלי חדש נוסף לגילאי 18 של 1:02.04 דקות, לפני גניאל (1:02.24 דקות) וזוסמן (1:03.11 דקות) ובמשחה ל-200 מטר חזה בשיאי אישי חדש של 2:15.21 דקות, לפני גניאל (2:15.45 דקות) ואיתי דה לה ואגה (2:18.82 דקות), במשחה שליחים 4x50 מטר מעורב בתוצאה של 1:41.81 דקות, כשחיין חזה הוא קבע ב"זינוק שליחים" תוצאה של 27.74 שניות ובמשחה שליחים 4x100 מטר מעורב בתוצאה של 3:42.44 דקות, כשחיין חזה הוא קבע ב"זינוק שליחים" תוצאה של 1:02.34 דקות. מדליית כסף, במשחה ל-50 מטר חופשי בתוצאה של 23.02 שניות, אחרי אלמוג אולשטיין (22.99 שניות) ולפני יותם דנה (23.37 שניות).
באליפות ישראל בשחייה שנערכה בווינגייט ביולי אותה שנה זכה שחף בשתי מדליות ארד, במשחה ל-50 מטר חופשי בתוצאה של 23.38 שניות, אחרי אלמוג אולשטיין (23.12 שניות) ונמרוד שפירא בר אור (23.15 שניות) ובמשחה ל-50 מטר חזה בתוצאה של 29.10 שניות, אחרי מיקי מלול (28.45 שניות) וירון שגלוב (28.86 שניות). נוסף לכך, הוא סיים במקום שמיני במשחה ל-100 מטר חזה בתוצאה של 1:05.42 דקות.
באליפות אירופה בשחייה (בריכת 25 מטר) שנערכה בשצ'צ'ין שבפולין בדצמבר אותה שנה סיים שחף במקום 10 במשחה שליחים 4x50 מטר חופשי בתוצאה של 1:29.48 דקות, כשחיין שני הוא קבע ב"זינוק שליחים" תוצאה של 22.56 שניות, בשלב המוקדמות הרביעייה הישראלית קבעה תוצאה של 1:29.10 דקות ועלתה מהמקום התשיעי, הוא קבע ב"זינוק שליחים" תוצאה של 22.07 שניות, במקום 12, ביחד עם יהונתן קופלב, אלון מנדל ואלמוג אולשטיין במשחה שליחים 4x50 מטר מעורב, בשיא ישראלי חדש של 1:37.11 דקות, כשחיין חזה הוא קבע ב"זינוק שליחים" תוצאה של 27.58 שניות, במקום 35 במשחה ל-50 מטר חופשי בשיא אישי חדש של 22.64 שניות, במקום 40 במשחה ל-50 מטר חזה בתוצאה של 28.36 שניות, במקום 40 במשחה ל-100 מטר חזה בשיא אישי חדש של 1:01.28 דקות, מקום 43 במשחה ל-200 מטר חזה בתוצאה של 2:16.63 דקות
באליפות אירופה בשחייה לנוער שנערכה בבלגרד שבסרביה ביולי 2011 אותה שנה הוא סיים במקום שישי במשחה ל-50 מטר חזה בתוצאה של 28.73 שניות, בשלב חצי הגמר הוא קבע תוצאה של 28.62 שניות, במקום שמיני במשחה ל-50 מטר חופשי בתוצאה של 23.26 שניות, בשלב חצי הגמר הוא קבע שיא ישראלי חדש לגילאי 18 של 23.11 שניות ועלה מהמקום החמישי, מקום 22 במשחה ל-100 מטר חזה בתוצאה של 1:05.11 דקות, במקום 32 במשחה ל-50 מטר פרפר בתוצאה של 25.84 שניות ובמקום 11 במשחה שליחים 4x100 מטר חופשי בתוצאה של 3:29.27 דקות.
ביוגרפיה > 2012

באליפות ישראל בשחייה (בריכת 25 מטר) שנערכה באשדות יעקב בפברואר 2012 זכה שחף ב-5 מדליות, מהן 3 זהב, 1 כסף ו-1 ארד. מדליות זהב, במשחה ל-50 מטר חזה בשיא אישי חדש של 28.09 שניות, לפני אמרי גניאל (28.17 שניות) ואביב דרומי (28.82 שניות), במשחה שליחים 4x50 מטר חופשי ובמשחה שליחים 4x50 מטר מעורב. מדליית כסף במשחה ל-50 מטר חופשי בתוצאה של 22.88 שניות, אחרי ניר ברנע (22.54 שניות) ולפני אלמוד אולשטיין (23.01 שניות) ומדליית ארד במשחה ל-100 מטר חזה בתוצאה של 1:01.59 דקות, אחרי ג'ואן קופטי (1:00.95 דקות) וגניאל (1:01.10 דקות).
ביוגרפיה > 2012 > אלוף ישראל

באליפות ישראל בשחייה שנערכה בווינגייט ביולי 2012 זכה שחף במדליית זהב במשחה ל-50 מטר חופשי בתוצאה של 23.03 שניות לפני אלמוג אולשטיין (23.09 שניות) וגיא ברנע (23.25 שניות), בשלב חצי הגמר הוא קבע שיא אישי חדש של 22.99 שניות. נוסף לכך, הוא סיים במקום רביעי במשחה ל-50 מטר חזה בתוצאה של 29.36 שניות, מקום תשיעי במשחה ל-100 מטר חזה בתוצאה של 1:05.11 דקות. בשלב המוקדמות הוא קבע במשחה ל-100 מטר חופשי הוא קבע שיא אישי חדש של 54.05 שניות.
ביוגרפיה > 2013

בתחרות שנערכה בליסבון שבפורטוגל ב-10 בפברואר 2013 זכה שחף ב-3 מדליות, זהב כסף וארד. מדליית זהב במשחה ל-50 מטר חופשי בשיא אישי חדש של 22.76 שניות, מאית השנייה איטי מהשיא הישראלי. כבר בשלב המוקדמות הוא קבע שיאי אישי חדש של 22.97 שניות. מדליית כסף במשחה ל-50 מטר חזה בתוצאה של 29.32 שניות ומדליית ארד במשחה ל-100 מטר חזה בשיא אישי חדש של ומדליית ארד במשחה ל-100 מטר חזה בשיא אישי חדש שלה 1:04.33 דקות. נוסף לכך, הוא סיים במקום שישי במשחה ל-50 מטר פרפר בשיא אישי חדש של 25.54 שניות.
שלושה ימים לאחר מכן, באליפות ישראל בשחייה (בריכת 25 מטר) שנערכה באשדות יעקב בפברואר 2013, הוא זכה ב-6 מדליות, מהן 5 זהב ו-1 כסף. מדליות זהב, במשחה ל-50 מטר חזה בתוצאה של 27.83 שניות, לפני אלמוג אולשטיין (28.36 שניות) וירון שגלוב (28.57 שניות), במשחה ל-100 מטר חזה בשיא אישי חדש של 1:01.12 דקות, לפני יעקב טומרקין (1:01.79 דקות) ואיתי דה לה ואגה (1:02.28 דקות), במשחה שליחים 4x50 מטר חופשי (1:29.21 דקות), כשחיין ראשון הוא קבע במשחה ל-50 מטר חופשי שיא אישי חדש של 22.49 שניות, במשחה שליחים 4x50 מטר מעורב (1:37.75 דקות), כשחיין חזה הוא קבע ב"זינוק שליחים" תוצאה של 27.65 שניות ובמשחה שליחים 4x100 מטר מעורב בתוצאה של 3:38.35 דקות, כשחיין חזה הוא קבע ב"זינוק שליחים" תוצאה של 1:01.86 דקות. מדליית כסף, במשחה ל-50 מטר חופשי בתוצאה של 23.02 שניות, אחרי אלמוג אולשטיין (22.72 שניות) ולפני גלב יוניצ'ב (23.37 שניות). נוסף לכך, הוא סיים שמיני בשלב המוקדמות, במשחה ל-100 מטר חופשי בתוצאה של 51.92 שניות ונמחק מהמשך התחרות.
ביוגרפיה > 2013 > שיאן ישראל

באוניברסיאדה שנערכה בקאזאן שברוסיה ב-15 ביולי אותה שנה סיים שחף במקום תשיעי במשחה ל-50 מטר חופשי, לאחר שהשווה את השיא הישראלי של נמרוד שפירא בר אור בתוצאה של 22.75 שניות. בשלב המוקדמות הוא קבע תוצאה של 23.01 שניות. נוסף לכך הוא סיים במקום במשחה ל-50 מטר חזה בתוצאה של 28.85 שניות.
בתחרויות השחייה של המכביה ה-19 זכה שחף במדליית כסף במשחה ל-50 מטר חופשי בשיא ישראלי חדש של 22.68 שניות אחרי גארט ובר-גייל מארצות הברית שקבע שיא מכביה ושיא ישראלי בינלאומי חדש של 22.12 שניות, שיפור לשיאיו של ג'ייסון ליזאק מארצות הברית (22.19 שניות) ולפני אלמוג אולשטיין שקבע שיא אישי חדש של 22.83 שניות.
באליפות אירופה בשחייה (בריכת 25 מטר) שנערכה בהרנינג שבדנמרק בדצמבר אותה שנה סיים שחף במקום 16 במשחה ל-50 מטר חופשי בתוצאה של 22.05 שניות. בשלב המוקדמות הוא קבע שיא ישראלי חדש של 22.00 שניות, שיפור לשיא בן ה-17 שנים של יואב ברוק (22.16 שניות) ובמקום 49 במשחה ל-100 מטר חזה בשיא אישי חדש של 1:00.98 דקות.
ביוגרפיה > 2014

באליפות ישראל בשחייה (בריכת 25 מטר) שנערכה במכון וינגייט בפברואר 2014, זכה שחף ב-3 מדליות אישיות, 2 זהב ו-1 כסף וקבע שיא ישראלי חדש. מדליות זהב, במשחה ל-50 מטר חופשי בשיא ישראלי חדש של 21.50 שניות, לפני גלב יוניצ'ב מהפועל בת ים (22.32 שניות) וויקטור בלחסן ממכבי נהריה (22.48 שניות), במשחה ל-50 מטר חזה בתוצאה של 27.64 שניות, לפני מיקי מלול ממכבי קריית ביאליק (28.07 שניות) ואיתי גולדפדן מהפועל עמק חפר (28.21 שניות) ומדליית כסף, במשחה ל-100 מטר חזה בשיא אישי חדש של 59.94 שניות, אחרי גל נבו מהפועל ירושלים שקבע שיא ישראלי חדש של 58.69 שניות ולפני יעקב טומרקין (1:00.69 דקות).
באליפות אירופה שנערכה בברלין גרמניה באוגוסט 2014 סיים שחף במקום 24 במשחה ל-50 מטר חופשי בתוצאה של 22.97 שניות, ובמקום 34 במשחה ל-50 מטר חזה בתוצאה של 28.96 דקות.
טלטול ברשות הרבים

טלטול ארבע אמות ברשות הרבים הוא העברה של חפץ ברשות הרבים למרחק של ארבע אמות ומעלה . על פי ההלכה, טלטול ארבע אמות ברשות הרבים זו תולדה של מלאכת הוצאה מרשות לרשות האסורה מהתורה בשבת. מלאכה זו אסורה הן בשבת והן ביום הכיפורים, אולם מותרת במידה רבה ביום טוב שלא חל בשבת.
מלאכת הוצאה היא המלאכה היחידה מבין ל"ט המלאכות שאין בה פעולה יוצרת ממשית, אלא שינוע החפץ ממקום למקום. דיני המלאכה מפורטים במסכת עירובין ובמסכת שבת.
מקור האיסור

מקור איסור הוצאה מרשות לרשות נלמד מהפסוק -
"ויצו משה ויעבירו קול במחנה לאמר, איש ואשה אל יעשו עוד מלאכה לתרומת הקודש, ויכלא העם מהביא"
משה רבנו עמד במחנה לויה (שהוא רשות הרבים) והעם הוציאו אליו (מאהליהם שהם רשות היחיד) תרומות למשכן, ובתלמוד למדו שפסוק זה, בו מצווה משה לא להביא - היה ביום השבת. בתלמוד נידון מקור איסור העברת ארבע אמות ברשות הרבים, ומסקנתו היא ש”כל ד' אמות ברשות ברבים גמרא גמירי לה” - כלומר, איסור זה הוא הלכה למשה מסיני.
גדר האיסור

האיסור מהתורה מתקיים בעקירת החפץ ברשות הרבים, טלטולו והולכתו ארבע אמות, והנחתו בחזרה ברשות הרבים.
הראשונים דנו מה הוא גדר האיסור. לדעת הרמב"ם, האיסור הוא עצם טלטול החפץ ארבע אמות ברשות הרבים. אולם לדעת הר"ן ורבי זרחיה הלוי איסור זה הוא תולדה של איסור הוצאה מרשות לרשות, הואיל וארבע האמות הסמוכות למקום עמידת האדם מיוחסות אליו, ובאפשרותו לזכות ולקנות חפצים המונחים שם, והוצאת חפץ מארבע האמות הסמוכות לו אל מחוצה להן דומה להוצאה מרשותו לרשות הרבים.
גדר האיסור > איסורי דרבנן

גזרו חכמים מספר גזרות הנוגעות לאיסור התורה להעביר ארבע אמות ברשות הרבים:
אסור לטלטל ארבע אמות ב'כרמלית' - איסור זה תקף גם ב'בין השמשות', משום שלא התירו איסור דרבנן ב'בין השמשות' אלא לצורך מצווה בלבד.
אסור לטלטל פחות מארבע אמות - איסור זה תקף גם ב'בין השמשות' וגם בכרמלית. טעם הגזירה שמא ישכח ויטלטל ארבע אמות ברשות הרבים ויעבור על איסור דאורייתא.
אסור לזרוק חפץ ארבע אמות.
שיעור ארבע אמות

החישוב של הארבע אמות הוא: שלוש אמות לעיקר הגוף, ועוד אמה למקום הידיים כאשר הן מורמות מעל הראש. אמות אלו הן אמות אישיות, הנמדדות עבור כל אדם על פי גודל האמה שלו. מי שיש לו אמה קצרה נמדד לפי הממוצע הרגיל של בני אדם.
שיעור ארבע אמות אלו גדול יותר מהשיעור הרגיל, משום שמחשבים את השטח על ידי ריבוע ולא כעיגול, ופינות הריבוע מכילות שטח גדול יותר מארבע אמות (חמש אמות ושלשה חומשים). אם יש שני בני אדם שכל אחד הוא בד' אמות של חברו, יכולים מהתורה להעביר אחד לשני בפחות מארבע אמות, וכך ניתן לטלטל למרחקים עצומים. אם יש שלשה אנשים, שניים יכולים להעביר למי שבאמצע אך לא אחד לשני, והאמצעי יכול להעביר לכולם.
הזורק מרשות הרבים לרשות הרבים ורשות היחיד באמצע

בגמרא מובא דין נוסף: אם העביר מרשות הרבים לרשות הרבים אחרת, ובאמצע ישנה רשות היחיד - חייב. בראשונים מובאים שני פירושים לגמרא זו:
רש"י על הגמרא, והרמב"ם כתבו שהרשויות מצטרפות אחת לשנייה, כלומר אם העביר שתי אמות ברשות הרבים אחת ועוד שתי אמות ברשות הרבים שנייה וביניהן הייתה רשות היחיד - האמות שבצדדים מצטרפות לארבע אמות. אך הרלב"ג פירש שמצרפים את רשות היחיד לארבע אמות כך שאם טלטל אמה ברשות הרבים, שתי אמות ברשות היחיד ועוד אמה ברשות הרבים שבצד השני - יעבור על המלאכה.
יחסי לטביה–ליטא

| יחסי לטביה–ליטא |
| --- | --- |
לטביה: ליטא


לטביה: ליטא
שטח (בקילומטר רבוע)
64,589: 65,300
אוכלוסייה
1,867,238: 2,851,781
תמ"ג (במיליוני דולרים)
43,627: 77,836
תמ"ג לנפש (בדולרים)
23,364: 27,294
משטר
רפובליקה

יחסי לטביה–ליטא הם היחסים הדיפלומטיים שבין הרפובליקה של לטביה לבין הרפובליקה של ליטא. שתי המדינות חברות מלאות באיחוד האירופי ובנאט"ו, שתיהן ריבוניות וחברות בארגון האומות המאוחדות.
היסטוריה

שתי המדינות חולקות היסטוריה משותפת ארוכה, שתי המדינות היו חלק מהאיחוד הפולני-ליטאי (למעט תקופה קצרה שלטביה נשלטה על ידי שוודיה), ולאחר מכן היו חלק מהאימפריה הרוסית עד להשגת העצמאות בשנת 1918. שתי המדינות נכבשו מחדש על ידי ברית המועצות בשנת 1940, ולאחר מכן על ידי גרמניה הנאצית בשנת 1941. בין השנים 1945–1991 היו שתי המדינות חברות בברית המועצות, ולאחר קריסת ברית המועצות חזרו להיות מדינות עצמאיות, וכוננו מחדש יחסים דיפלומטיים ביניהם ב-3 בינואר 1992.
הסכמים

הסכמים טרילטרליים (בהם מעורבות שלוש ישויות, או מדינות) נחתמו בין אסטוניה, לטביה, וליטא, גוש המדינות הבלטיות.
שלוש המדינות חתמו על הסכם סחר חופשי ב-1992. ההסכם נעשה לא רלוונטי לאחר שכל שלוש המדינות הצטרפו לאיחוד האירופי וחתמו על אמנת שנגן, שמשמעותה פתיחת כל הגבולות וסחר חופשי ממילא ומילא.
ב-12 בפברואר 1995 חתמו שלוש המדינות על הסכם הגנה משולש.
שתי המדינות חתמו ב-31 בינואר 2017 על הסכם בנושא תחבורה יחד עם אסטוניה. ההסכם הוא התנאי המוקדם להפעלת רכבת מהירה שתעבור בין שלוש המדינות.
נציגויות דיפלומטיות

ליטא מחזיקה בלטביה שגרירות בריגה.
לטביה מחזיקה בליטא שגרירות בווילנה.
ראו גם

המדינות הבלטיות
יוסף אמזלג

רבי יוסף אמזלג (נפטר לכל המאוחר בה'תקכ"ח, 1768) היה דיין וראש ישיבת כנסת ישראל בירושלים במאה ה-18
תולדותיו

נולד במרוקו ולמד שם אצל רבי חיים בן עטר. בשנת ה'תצ"ט (1739) יצא עם רבו יחד עם מספר תלמידים, כשפניהם מועדות לירושלים, על מנת לייסד שם ישיבה. תחילה שהו בליבורנו, כדי לגייס כספים למטרת ההקמה של הישיבה. מליבורנו הפליגו כשאליהם מצטרפים מספר תלמידים מקומיים, ובשלהי שנת ה'תק"א (1741), הגיעו לעכו, שם התעכבו בשל שמועות אודות מגפה שפרצה בירושלים. בחשון שנת ה'תק"ב (1741) החלה הישיבה להתקיים בעכו בצורה רשמית, כאשר הלימודים וסדרי הישיבה הוכתבו לפי תוכנית שנהגתה מראש. בחודש תמוז באותה השנה (השנה הלועזית היא 1742), באו שמועות כי המגפה בירושלים חדלה, ורבי חיים עלה עם תלמידיו לירושלים וייסד שם את ישיבת כנסת ישראל.
הישיבה ידעה פריחה מיוחדת, ותלמידיה יצרו, יחד עם רבם, ביאורים למסכתות התלמוד לפי שיטת רמב"ם. את ביאוריהם כינסו בספר שנקרא "ראשון לציון", משום שתוכנו הוא יצירת בכורה של הגותם ב"ציון", היא ירושלים. לאחר כשנה, בשיא פריחתה של הישיבה, בי"ד בתמוז ה'תק"ג (7 ביולי 1743), נפטר רבי חיים בן עטר. לפני פטירתו הביע את רצונו שרבי יוסף הוא זה שימלא את מקומו בראשות הישיבה, אך רבי יוסף חמק מלמלא אחר הצוואה. אולם נציג "ועד כנסת ישראל" בליבורנו, רבי רפאל אירגאס, הודיע במכתבו לחברי הישיבה את החלטת הוועד באשר להמשך ההנהגה:
ועל הראש יהיה החכם השלם, הדיין המצויין, הרב המופלא, כמוהר"ר יוסף אמזאלאג. וגם ששיחתו מתפרשת שאינו רוצה, אפילו הכי (=אפילו שכך) ידעתי נאמנה ענוותנותו, שכך היא מדתו, לעולם נחבא בין הכלים... ובפרט שבחר בו הרב (=רבי חיים בן עטר) עליו השלום, וכך הוא רצוני ורצון כל החברים ישמרם צורם ויחיהם, ונא, בלשון בקשה, לא ישמע עוד בכל גבולם שמץ ריב...
לאחר הפצרות הוועד נעתר רבי יוסף לעמוד בראשות הישיבה באופן זמני, עד שיימצא לו מחליף. כך עמד בראשותה מעת פטירת רבי חיים ועד לשנת ה'תק"ו (1746), בה החליף אותו רבי יונה נבון. מאז נעלמו עקבותיו ואיננו מוצאים אותו נמנה עם חכמי הישיבה ואף לא בין החכמים שבירושלים. ישנה היתכנות שסמוך לעזיבתו את הישיבה לא היה בין החיים, או שעזב לתקופה מסוימת את העיר.
ניתן לקבוע כי רבי יוסף נפטר לכל המאוחר בשנת ה'תקכ"ח (1768), שכן חברו רבי אברהם בן שמואל מיוחס שנפטר באותה השנה מזכיר אותו בספרו בברכת המתים.
מצבתו מצויה בהר הזיתים.
לקריאה נוספת

מאיר בניהו, ירושלים - רבעון לחקר ירושלים ותולדותיה, שנה שנייה, עמודים קג – קלא, מוסד הרב קוק, ה'תש"ט
הערות שוליים

↑  חתימתו נעדרה בין חכמי הישיבה שחתמו בהקדמה לספר "ראשון לציון" (קושטא, ה'תק"ט). וכן ברשימה של חכמי הישיבות בירושלים בשנת ה'תקי"ח (1758), המצויה אצל: שלמה חזן, המעלות לשלמה, דף קב והלאה, אלכסנדריה, תרנ"ד; - איננו מוצאים את שמו של רבי יוסף.
↑  שדה הארץ חלק ג, דף קכא, טור ג, ליבורנו, תקנ"ח
↑  נוסח מצבתו הועתקה על ידי אריה ליב פרומקין, תולדות חכמי ירושלים עמוד 133, ירושלים, תר"צ: "מצבת החכם השלם הדיין המצוין עצום ורב כמהר' יוסף אמזאלג זלה"ה". והשוו: יעקב גליס, אנציקלופדיה לתולדות חכמי ארץ ישראל ב, עמוד סא, מוסד הרב קוק, תשל"ז. וראו כרטיס הקבר שלו בהר הזיתים, באתר: mountofolives.co.il
יוסף אמין

יוסף ואלי פאא'ק אמין (בגרמנית: Youssef Wali Faeq Amyn, בערבית: يوسف والي فائق أمين; נולד ב-21 באוגוסט 2003 באסן שבגרמניה) הוא כדורגלן עיראקי-גרמני המשחק בעמדת קשר הכנף בקבוצת איינטרכט בראונשווייג מהבונדסליגה השנייה ובנבחרת עיראק.
קריירת מועדונים

אמין נולד באסן שבגרמניה להורים כורדים מסולימאניה. הוא גדל במחלקות הנוער של TuS קוורנבורג, בוכום, בורוסיה דורטמונד וויקטוריה קלן. הוא ערך 35 הופעות ליגה במדי הקבוצה הבוגרת של ויקטוריה קלן במסגרת הליגה הגרמנית השלישית, בהן הבקיע חמישה שערים.
ב-1 בספטמבר 2022 חתם בפיינורד מליגת העל ההולנדית, ושיחק במחלקת הנוער של המועדון.
ב-18 ביולי 2023 חתם אמין על חוזה לשנתיים באיינטרכט בראונשווייג מהבונדסליגה השנייה. ב-17 בספטמבר ערך את הופעת הבכורה שלו במועדון, בהפסד 3-0 להרטה ברלין במסגרת המחזור השישי בליגה לעונת 2023/2024.
קריירה בינלאומית

אמין שיחק בנבחרת גרמניה עד גיל 19.
נכלל בסגל נבחרת עיראק עד גיל 20 לטורניר גביע העולם עד גיל 20 לשנת 2023, וערך שלוש הופעות בטורניר.
ב-16 בנובמבר 2023 ערך אמין את הופעת הבכורה שלו בנבחרת עיראק, בניצחון 5-1 על נבחרת אינדונזיה במסגרת מוקדמות מונדיאל 2026. במשחק זה הבקיע את שער הבכורה שלו בנבחרת.
נכלל בסגל עיראק לטורניר גביע אסיה 2023.
נכלל בסגל הנבחרת האולימפית של עיראק לטורניר הכדורגל באולימפיאדת פריז (2024).
הערות שוליים

↑  Amyn en Touré nieuwe aanwinsten Feyenoord Onder 21 באתר פיינורד, 1 בספטמבר 2022 (בהולנדית)
↑  Eintracht Braunschweig verpflichtet Youssef Amyn באתר הרשמי של איינטרכט בראונשווייג, 18 ביולי 2023 (בגרמנית)
↑  شاهد: بطريقةٍ جديدةٍ.. مدربُ المنتخب الوطنيّ كاساس يعلنُ القائمةَ النهائية لكأسِ آسيا 2023 والمُؤلفة من 26 لاعباً בחשבון הטוויטר הרשמי של התאחדות הכדורגל העיראקית, 27 בדצמבר 2023 (בערבית)
↑  قائمةُ المنتخب الأولمبيّ المُشارك في أولمبياد باريس באתר הרשמי של התאחדות הכדורגל העיראקית, 26 ביוני 2024 (בערבית)
| נבחרת עיראק – גביע אסיה בכדורגל 2023 |
| --- | --- | --- |
|  1 טאלב •  2 סולאקה •  3 ח. עלי •  4 נאטק •  5 פוטרוס •  6 עדנאן •  7 אמין •  8 באיש •  9 אל-חמאדי •  10 מ. עלי •   11 איקבאל •  12 חסן • 13 רסן •  14 האשם • 15 מחי א-דין • 16 אל-עמארי • 17 ג'אסם • 18 חוסיין • 19 א-סעיד • 20 רשיד • 21 א. עלי • 22 באסל • 23 דוסקי • 24 תחסין • 25 יחיא • 26 מאג'ד • מאמן: קסאס |  1 טאלב •  2 סולאקה •  3 ח. עלי •  4 נאטק •  5 פוטרוס •  6 עדנאן •  7 אמין •  8 באיש •  9 אל-חמאדי •  10 מ. עלי •   11 איקבאל •  12 חסן • 13 רסן •  14 האשם • 15 מחי א-דין • 16 אל-עמארי • 17 ג'אסם • 18 חוסיין • 19 א-סעיד • 20 רשיד • 21 א. עלי • 22 באסל • 23 דוסקי • 24 תחסין • 25 יחיא • 26 מאג'ד • מאמן: קסאס | עיראק |
| נבחרת עיראק – אולימפיאדת פריז 2024 |
| --- | --- | --- |
|  1 חסן •  2 אל-אימאם •  3 עלי •  4 נאטק •  5 מקנזי •  6 תחסין •  7 ג'אסם •  8 באיש •  9 עבדאללה •  10 אמין •   11 מ. מוחמד •  12 א-רקאבה • 13 סעד •  14 אל-מוח'תאר • 15 נ. מוחמד • 16 עבד אל-אמיר • 17 סעדון • 18 חוסיין • מאמן: שנישל |  1 חסן •  2 אל-אימאם •  3 עלי •  4 נאטק •  5 מקנזי •  6 תחסין •  7 ג'אסם •  8 באיש •  9 עבדאללה •  10 אמין •   11 מ. מוחמד •  12 א-רקאבה • 13 סעד •  14 אל-מוח'תאר • 15 נ. מוחמד • 16 עבד אל-אמיר • 17 סעדון • 18 חוסיין • מאמן: שנישל | עיראק |
טניה ריימונד

| --- | --- |

 לידה:  22 במרץ 1988 (בת 36) לוס אנג'לס, קליפורניה, ארצות הברית ארצות הברית
 שם לידה:  Tania Raymonde Helen Katz 
 מדינה:  ארצות הברית 
 תקופת הפעילות:  מ-2000 
 מקום לימודים:  בית הספר הצרפתי של לוס אנג'לס 
 פרופיל ב-IMDb
 
טניה ריימונד הלן כץ (באנגלית: Tania Raymonde Helen Katz; נולדה ב-22 במרץ 1988) היא שחקנית אמריקאית ממוצא יהודי. היא ידועה בעיקר בזכות תפקידה בתור אלכס רוסו בסדרת הטלוויזיה "אבודים" ברשת ABC, ולאחר מכן בזכות הופעתה בתור בריטני גולד בסדרה "גוליית" בשירות פריים וידאו.
ביוגרפיה

ריימונד נולדה בלוס אנג'לס, קליפורניה שבארצות הברית לאם (אן-מריה) קתולית, ולאב (ג'ון כץ) יהודי-אמריקאי, בן להורים יהודים מהגרים מפולין למדה בתיכון צרפתי בלוס אנג'לס, שם קיבלה את הבקאלור שלה (ההסמכה האקדמית שנדרשת לסטודנטים צרפתים).
קריירה

בשנת 2000 קיבלה ריימונד את תפקידה הטלוויזיוני הראשון בסיטקום "מלקולם באמצע", בסדרה היא גילמה את סינטה סנדראס במשך ארבעה פרקים בשנים 2000–2002.
בשנת 2006, היא ערכה, כתבה וביימה סרט קצר שזכה בפרס בפסטיבל בינלאומי. ב-2007, היא השתתפה בקליפ לשיר "Won't Go Home Without You" של להקת מארון 5.
בשנת 2013 שיחקה בעיבוד מחדש לסרט האימה "המנסרים מטקסס".
בשנים 2006–2010 שיחקה בסדרת המתח והמסתורין "אבודים" של רשת ABC בתור אלכס רוסו.
בשנת 2020 כיכבה בסרט האימה "ים כחול עמוק 3", בתור ד"ר אמה קולינס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Children on Their Birthdays | לילי ג'יין בוביט |  |
| 2006 | The Garage | בוני ג'ין |  |
| 2006 | Cell Division |   | סרט קצר; במאית ותסריטאית |
| 2007 | Chasing 3000 | קלי |  |
| 2008 | Japan | מיי |  |
| 2008 | Foreign Exchange | אניטה |  |
| 2008 | The Other Side of the Tracks | אמילי "אמיליה" מאיירס |  |
| 2009 | במקום אחר | ג'יליאן |  |
| 2009 | The Immaculate Conception of Little Dizzle | אתל |  |
| 2009 | Wild Cherry | הלן מק'ניקול |  |
| 2009 | סקס והמסעדה הגדולה 2 | אמבר |  |
| 2011 | Chillerama | זלדה |  |
| 2011 | Losers Take All | וונדי הורוביץ |  |
| 2011 | Trophy Kids | טיפאני |  |
| 2012 | עיניים מטורפות | אוטום |  |
| 2012 | Blue Like Jazz | לורין |  |
| 2013 | המנסרים מטקסס | ניקי |  |
| 2014 | Manson Girls | לסלי ואן האוטן (אנ') |  |
| 2017 | Dirty Lies | אמבר |  |
| 2019 | Cliffs of Freedom | אנה כריסטינה |  |
| 2020 | ים כחול עמוק 3 | ד"ר אמה קולינס |  |
| 2022 | Futra Days | ניקול |  |
| 2023 | Walden | הבלשית סאלי האנט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | פרובידנס | אליס / סיד הצעירה | פרק: "Syd in Wonderland" |
| 2000 | האחים גרסיה | ניקול | פרק: "No hablo Espanol" |
| 2000 - 2002 | מלקולם באמצע | סינת'יה | 4 פרקים |
| 2001 | The Nightmare Room | בת' | פרק: "Scareful What You Wish For" |
| 2003 | כל כך רייבן | קארלי | פרק: "Saving Psychic Raven" |
| 2003 | משפחת או'קיף | לורין או'קיף | תפקיד ראשי; 8 פרקים |
| 2003 | הסניגור | פטרה | פרק: "Big Coal" |
| 2005 | NCIS | אנה ריל | פרק: "An Eye for an Eye" |
| 2006 | מדיום | טיילור גרין | פרק: "S.O.S." |
| 2006 - 2010 | אבודים | אלכס רוסו | 21 פרקים |
| 2008 | הגומל (אנ') | ניקה | פרק: "Five Little Words" |
| 2008 | CSI: ניו יורק | לורה רומן | פרק: "The Cost of Living" |
| 2008 - 2010 | פשע מן העבר | פרנקי רפרטי | 8 פרקים |
| 2009 | בונז | לקסי | פרק: "Mayhem on a Cross" |
| 2009 | התרסקות | רוקסן טיגפן | 2 פרקים |
| 2009 | חוק וסדר: כוונה פלילית | שלי סמית' / ברג'יט קספר | פרק: "Revolution" |
| 2010 | הנשכחים | שרה פול | פרק: "Mama Jane" |
| 2010 | Look: The Series | קורטני | 3 פרקים |
| 2011 | הוואי חמש-אפס | מלאני איירס | פרק: "Ma'eme'e" |
| 2011 | עמק המוות | קרלה רינלדי | תפקיד ראשי; 12 פרקים |
| 2012 | 90210 | סוניה | 3 פרקים |
| 2012 | הוחלפו בלידתן | זארה | 10 פרקים |
| 2013 | כבאי שיקגו | ניקול | 2 פרקים |
| 2013 | Jodi Arias: Dirty Little Secret | ג'ודי אריאס | סרט טלוויזיה של Lifetime |
| 2014 | אינטליג'נס | אמילי | פרק: "Secrets of the Secret Service" |
| 2014 | המפץ הגדול | איווט | פרק: "The Locomotive Manipulation" |
| 2015 | CSI | טינה | פרק: "Hero to Zero" |
| 2015 - 2016 | הספינה האחרונה | ולרי ריימונד | 4 פרקים |
| 2016 - 2021 | גוליית | בריטני גולד | תפקיד ראשי (4 עונות); 31 פרקים |